Source: http://www.hrvpraxi.sk/33/maximalna-vyska-nemocenskeho-a-materskeho-v-roku-2018-uniqueiduchxzASYZNYgghOvcPhx_LiVyX9JtcI8T6QOQea68B8/?uri_view_type=4
Timestamp: 2018-04-21 17:01:59+00:00
Document Index: 7504089

Matched Legal Cases: ['§ 48', '§ 53', '§ 33', '§ 38', '§ 55', '§ 57', '§ 138']

Maximálna výška nemocenského a materského v roku 2018 | Riadenie ľudských zdrojov v praxi
Materské je dávka poskytovaná z nemocenského poistenia podľa § 48 až § 53 zákona č. 461/2003 Z. z. o sociálnom poistení:
- poistenkyni z dôvodu tehotenstva alebo starostlivosti o narodené dieťa, alebo
- inému poistencovi z dôvodu prevzatia starostlivosti o dieťa do troch rokov jeho veku.
Nemocenské je dávka poskytovaná z nemocenského poistenia podľa § 33 až § 38 zákona o sociálnom poistení:
- zamestnancovi od 11. dňa dočasnej pracovnej neschopnosti,
- zamestnancovi od prvého dňa dočasnej pracovnej neschopnosti, ak dočasná pracovná neschopnosť vznikla v ochrannej lehote,
- povinne nemocensky poistenej osobe a dobrovoľne nemocensky poistenej osobe od prvého dňa dočasnej pracovnej neschopnosti.
Materské a nemocenské sa určuje z:
- denného vymeriavacie základu určeného podľa § 55 zákona o sociálnom poistení, alebo
- z pravdepodobného denného vymeriavacieho základu určeného podľa § 57 zákona o sociálnom poistení.
Denný vymeriavací základ je podiel súčtu vymeriavacích základov, z ktorých poistenec zaplatil poistné na nemocenské poistenie v rozhodujúcom období a počtu dní rozhodujúceho obdobia, zaokrúhlený na 4 desatinné miesta nahor. Denný vymeriavací základ nesmie byť vyšší ako denný vymeriavací základ určený z 2-násobku všeobecného vymeriavacieho základu platného v kalendárnom roku, ktorý dva roky predchádza kalendárnemu roku, v ktorom vznikol dôvod na poskytnutie nemocenskej dávky – v roku 2018 je maximálny denný vymeriavací základ 59,9672 € (2 x 10 944 / 365),
Pravdepodobný denný vymeriavací základ je jedna tridsatina vymeriavacieho základu, z ktorého by sa platilo poistné na nemocenské poistenie za kalendárny rok, v ktorom vznikol dôvod na poskytnutie nemocenskej dávky, zaokrúhlený na 4 desatinné miesta nahor. Ak je pravdepodobný denný vymeriavací základ vyšší ako suma zodpovedajúca jednej tridsatine minimálneho vymeriavacieho základu podľa § 138 ods. 5 zákona o sociálnom poistení, ktorý platí ku dňu, v ktorom vznikol dôvod na poskytnutie nemocenskej dávky (minimálny vymeriavací základ v roku 2018 je 456 €), pravdepodobný denný vymeriavací základ je suma zodpovedajúca jednej tridsatine minimálneho vymeriavacieho základu – v roku 2018 je to 15,2000 €.
Pravdepodobný denný vymeriavací základ zamestnanca a povinné nemocensky poistenej samostatne zárobkovo činnej osoby, ktorí nemali v rozhodujúcom období vymeriavací základ z dôvodu poberania materského, prerušenia povinného nemocenského poistenia zamestnanca z dôvodu čerpania rodičovskej dovolenky alebo z dôvodu prerušenia povinného nemocenského poistenia samostatne zárobkovo činnej osoby, ktorá má nárok na rodičovský…